
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥ ΤΕΡΟ _ Αρ. Φύλλο» 865 

16 Σεπτεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κοστολόγηση των δωρεάν διατιθέμενων συγγραμμά¬ 
των στους φοιτητές Α.Ε.Ι. για τα ακαδημαϊκά έτη 

1994-95 & 1995-96 .. . 

Κατάρτιση Οργανισμού Εσωτερικής Υπηρεσίας 
(Ο.Ε.Υ.) του Συμβουλίου Περιοχής της 1ης Εδαφι¬ 
κής Περιφέρειας Νομού Καρδίτσας . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.12.1/Β3/3389 (1) 

Κοστολόγηση των δωρεάν διατιθεμένων συγγραμμάτων 
στους φοιτητές Α.Ε.Ι. για τα ακαδημαϊκά έτη 1994-95 
& 1995-96. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη; 

1. Τις διατάξεις: 

α)Του άρθρου 23 του νόμου 1268/1982 (ΦΕΚ87/τ.Α7 
16.7.1982). 

β) Του άρθρου 3 του νόμου 2174/93 (ΦΕΚ 210/τ.Α7 
22.12.1993) και τις διατάξεις της παραγράφου 3 του άρ¬ 
θρου 2 του νόμου 2233/94 (ΦΕΚ 1 41/τ.Α731.8.1994), 
με της οποίες ανεστάλη η ισχύς των διατάξεων του άρ- 
θριου 22 του νόμου 2083/1992 (ΦΕΚ 159/τ.Α/ 
21.9.1992) και επανήλθε σε ισχύ η παράγραφος 2 του άρ¬ 
θρου 23 του νόμου 1268/1982 (ΦΕΚ 87/τ.Α716.7.1982) 
για το ακαδ. έτος 1994-95. 

γ) Τήζ αριθμ. Φ 141 /Β3/1402/1984 (ΦΕΚ 159/ 
20.3.1984 τ.Β ) υπουργικής απόφασης για την έκδοση και 


διακίνηση των διδακτικών βιβλίων των Α.Ε.Ι., όπως αυτή 
τροπσποιήθηκε μεταγενέστερα και ισχύει σήμερα. 

2. Το άρθρο 29Α του Ν. 1558/85, όπως αυτό προσε- 
τέθη με το άρθρο 27 του Ν. 2081/92 (Α-154). 

3. Τοάρθρο ΙΟτηςαριθμ. Φ12.1/Β3/3943/4.10.1993 

1 (ΦΕΚ 808/τ.Β76.10.1993) υπουργικής απόφασης, όπως 
αυτή τρσποπσιήθηκε με την αριθμ. Φ12.1/Β3/5477/ 

1 3.12.1993 (ΦΕΚ 931 /τ.Β724.12.1994) υπσυργική από- 

2 φάση. 

4. Την αριθμ. Φ12.1/Β3/1138/1996 (ΦΕΚ 210/Β/ 
1996) κοινή υπουργική απόφαση «Ρύθμιση θεμάτων έκ¬ 
δοσης διάθεσης διακίνησης και κσστολόγησης Πανεπι¬ 
στημιακών διδακτικών βιβλίων για το ακαδ. έτος 1995- 
96». 

5. Την αριθμ. Φ12.1/Β3/52/95 (ΦΕΚ 3/Β/95) υπουρ¬ 
γική απόφαση για την δωρεάν διανομή στους φοιτητές των 
ΑΕΙ συγγραμμάτων κατά το ακαδημαϊκό έτος 1994-95. 

6. Την αριθμ. ΣΤ5/13/1996 υπουργική απόφαση Μετα¬ 
βίβαση τσυ δικαιώματος υπογραφής «Με εντολή υπουρ¬ 
γού στο Γενικό Γραμματέα κλπ.» (Β-209). 

7. Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη πέραν αυτής πσυ έχει 
ήδη πρσβλεφθεί στην απόφαση της ανωτέρω παραγρ. 4 
τσυ προοιμίου (Φ19.250, ΚΑΕ 1123 προϋπολογισμού 
ΥΠΕΠΘ, οικ. έτους 1996), αποφασίζουμε: 

Α. Εγκρίνουμε την αγορά των παρακάτω αναφερομένων 
συγγραμμάτων από το ελεύθερο εμπόριο, που προτάθη- 
καν, από τις Γενικές Συνελεύσεις των τομέων για την δω¬ 
ρεάν διανομή στους φοιτητές των Α.Ε.Ι. κατά το ακαδη¬ 
μαϊκό έτος 1995-96 & 1994-95 με την αναφερόμενη για 
κάθε αντίτυπο τιμή, όπως, αυτή προκύπτει από την τιμή 
τελευταίας καοστολόγησης προσαυξημένης κατά 5% και 
8%, αντίστοιχα. 






Α1. ΓΙΑ ΤΟ ΑΚΑΔΗΜΑΪΚΟ ΕΤΟΣ 1995-1996 

Β. Εγκρίνουμε την πληρωμή των αριθμ. Α1 & Α2 ανω¬ 
τέρω διδακτικών βιβλίων σε βάρος των πιστώσεων του 
ΥΠ.Ε.Π.Θ. με την προϋπόθεση ότι στην σχετική υπεύθυνη 
δήλωση του διδάσκοντα, περί του αριθμού των διατεθέ- 
ντων αντιτύπων ή στην κατάσταση πληρωμής, ο Πρόεδρος 
του Τμήματος θα βεβαιώνει ότι: 

1. Η Γενική Συνέλευση του Τομέα ενέκρινε τα ως άνω 
βιβλία οΰς διδακτικά ή βοήθημα και την διανομή τους στους 
(ροιτητές. 

2. Υπεγράφη η σχετική απόφαση διανομής των ανω¬ 
τέρω βιβλίων, που εγκρίθηκαν από την Γενιι^ Συνέλευση 
του Τμήματος και του Πρυτανικού Συμβουλίου. 

3. Για το ίδιο μάθημα που διανεμήθηκαν τα αντέρω βι¬ 
βλία δεν έχει διανεμηθεί και δεύτερο διδακτικό βιβλίο και 
βοήθημα και δεν διανεμήθηκαν πανεπιστημιακές παραδό¬ 
σεις που να καλύπτουν σε ικανοποιητικό βαθμό την ύλη 
του διδαοκομένου μαθήματος. 

4. Στην περίπτωση διανομής δευτέρου διδακτικού βι¬ 
βλίου σύμφωνα με την παρί^ραφο 11 της αριθμ. Β3/ 
1402/1984 υπουργικής απόφασης, όπως αυτή τροποποι¬ 
ήθηκε μεταγενέστερα και ισχύει σήμερα αυτή έγινε κατό¬ 
πιν της σχετικής απόφασης της συνέλευσης τομέα του οι¬ 
κείου τμήματος Α.Ε.Ι. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1996 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΠΑΝΑΡΕΤΟΣ 

-♦- 

Αριθ. 13304 (2) 

Κατάρτιση Οργανισμού Εσωτερικής Υπηρεσίας (Ο.Ε.Υ.) 

του Συμβουλίου Περιοχής της 1 ης Εδαφικής Περιφέ¬ 
ρειας Νομού Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 σχετικά 
με την κατάρτιση των Οργανισμών Εσωτερικής Υπηρεσίας 
των Οργανισμών Τοπικής Αυτοδιοίκησης. 

2. Τις διατι^εις του άρθρου 214 του δημοτικού και Κοι¬ 
νοτικού κώδικα (Π.Δ/γμα 410/95) σχετικά με τη σύσταση 
και λειτουργία των Συμβουλίων Περιοχής. 

3. Τις διατάξεις του Π.Δ/γματος 146/95 σχετικά με την 
εδαφική περιφέρεια, έδρα και ονομασία των Συμβουλίων 
Περιοχής Νομού Καρδίτσας. 

4. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

5. Τις διατάξεις του άρθρου 34 του Ν. 2190/94. 

6. Τις διατάξεις του Ν. 2218/94 σχετικά με την ίδρυση 
της Νομαρχιακής Αυτοδιοίκησης. 

7. Τις διατάξεις του άρθρου 8 του Ν. 2307/95. 

8. Τις διατάξεις του Π. Δ/γματος 37α/87 και του Π.Δ/ 
τος 22/90. 

9. Την αριθμ. 31943/12.7.95 εγκύκλιο του Υπουργείου 
Εσωτερικών. 

10. Την αριθμ. 9/20.5.96 απόφαση του διοικητικού 
συμβουλίου του Συμβουλίου Περιοχής της 1ης Εδαφικής 
Περιφέρειας Νομού Καρδίτσας με την οποία καταρτίζεται 
ο Οργανισμός Εσωτερικής Υπηρεσίας του Συμβουλίου 
Περιοχής. 

11. Την αριθμ. 3/49/4.7.96 σύμφωνη γνώμη τσυ Υπη¬ 
ρεσιακού Συμβουλίου Προσωπικού ΟΤΑ νομού Καρδί¬ 
τσας, αποφασίζουμε: 

Εγκρίνουμε την αριθμ. 9/1996 απόφαση του Διοικητι¬ 


κού Συμβουλίου του Συμβουλίου Περιοχής της 1 ης Εδαφι¬ 
κής Περιφέρειας Νομού Καρδίτσας με την οποία καταρτί¬ 
ζεται ο Οργανισμός Εσωτερικής Υπηρεσίας όπως παρα¬ 
κάτω: 

Συστήνεται υπηρεσία με τίτλο: «Υπηρεσία Συμβουλίου 
Περιοχής 1 ης εδαφικής περιφέρειας Ν. Καρδίτσας* επι¬ 
πέδου Διεύθυνσης και με χωρική αρμοδιότητα την περιφέ¬ 
ρεια του οικείου Συμβουλίου Περιοχής. 

Η Δ/νση αποτελείται από τα παρακάτω τμήματα ή και 
Γραφεία με τις αντίστοιχες αρμοδιότητες. 

1. Τμήμα Διοικητικού - Οικονομικού και παροχής Υπη¬ 
ρεσιών προς τους πολίτες. 

2. Τμήμα Σχεδιασμού - Προγραμματισμού και τεχνικής 
υποστήριξης. 

Αναλυτικότερα 

1. Τμήμα Διοικητικού - Οικονομικού και παροχής υπη¬ 
ρεσιών προς τους πολίτες. 

Στην αρμοδιότητα του Τμήματος ανήκουν τα αφορώντα 
στο προσωπικό, στη Γραμματειαιό^ υποστήριξη του Σ.Π. 
και στα οικονομικά του Σ.Π. καθώς και κάθε δραστηριότη¬ 
τας (παροχή υπηρεσίας) και μέσω της ανάθεσης αρμοδιο¬ 
τήτων από τους ΟΤΑ μέλη, που αποβλέπει στην αναβάθ¬ 
μιση της ποιότητας της ζωής των κατοίκων. 
Αναλυτικότερα: 

α. Διεξάγει την προσωπική αλληλογραφία του Προέ¬ 
δρου του Σ.Π. και τηρεί το Αρχείο αυτής. 

β. Τηρεί ιδιαίτερο Πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμόδιες 
υπηρεσίες. 

γ. Προγραμματίζει τις ώρες και ημέρες που ο Πριόεδρος 
μπορεί να δέχεται διάφορες Επιτροπές, Συλλόγους και 
πολίτες. 

δ. Τηρεί Ημερολόγιο των προσωπικών επαφών του Προ¬ 
έδρου εντός και εκτός Σ.Π. 

ε. Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογραφούν 
από τον Πρόεδρο. 

στ. Παρακολουθεί όλη τη δραστηριότητα του Σ.Π. 
ζ. Αναλαμβάνει τη ουγγραφή των κειμένων και των επι¬ 
στολών του Προέδρου. 

η. Αναλαμβάνει τη δακτυλογράφηση και διεκπεραίωση 
αλληλογραφίας των Υπηρεσιών του Σ.Π. 

θ. Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

ι. Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

ια. Επιμελείται της καθημερινής αποδελτίωσης του Τύ¬ 
που. 

ιβ. Είναι υπεύθυνο για την εφαρμογή όλων των νόμων 
και διαταγμάτων που αφορούν στο πάσης φύσεως προσω¬ 
πικό του Σ.Π. και ασκεί τις αρμοδιότητες που απορρέουν 
από τον Κώδικα κατάστασης Δημοτικών και Κοινοτικών 
Υπαλλήλων (Ν. 1188/81). 

ιγ. Τηρεί Μητρώο, ευρετήριο και τους ατομικούς φακέ¬ 
λους του μόνιμου και με σχέση εργασίας Ι.Δ. προσωπι¬ 
κού. 

ιδ. Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων, 
ιε. Εφαρμόζει το Πειρθαρχικό Δίκαιο, 
ιστ. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής Υπηρεσίας. 

ιζ. Εκδίδει τα πιστοποιητικά και τις βεβαιώσεις τσυ προ¬ 
σωπικού για την υπηρεσιακή του κατάσταση. 

ιη. Διεκπεραιώνει κάθε υπόθεση που έχει σχέση με τη 

χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Σ.Π. που φεύγουν 
από την Υπηρεσία, καθώς και την αναγνώριση και εξαγορά 
της προϋπηρεσίας τους, όποος και κάθε υπόθεση που έχει 
σχέση με τη συνταξιοδότηση του Ι.Δ. προσωπικού και την 
καταβολή της προβλεπόμενης από το νόμο αποζημίω¬ 
σης. 

ιθ. Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

ικ. Εκδίδει ή κσινοποιεί εγκυκλίους που αφορούν στην 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

κ. Φροντίζει για την ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

κα. Εισηγείται στον Πρόεδρο για τη συγκρότηση των 
αναγκαίων επιτροπών και ομάδων εργασίας. 

κβ. Εισηγείται στον Πρόεδρο για τα προσωπικά αιτή¬ 
ματα των υπαλλήλων. 

κγ. Παρακολουθεί τη μισθοδοτική κατάσταση όλων των 
εργαζομένων στο Σ.Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

κδ. Τηρεί βοηθητικούς φακέλους και βιβλία που κατά 
την κρίση του προϊσταμένου είναι αναγκαία για την εύ¬ 
ρυθμη λειτουργία του Τμήματος. 

κε. Καταρτίζει σε συνεργασία με τις αρμόδιες υπηρε¬ 
σίες του Σ.Π. τον Προϋπολογισμό Εσόδων - Εξόδων και 
τον υποβάλλει έγκαιρα αρμοδίως. 

κστ. Παρακολουθεί την πορεία εκτέλεσης του Προϋπο¬ 
λογισμού Εσόδων - Εξόδων, εισηγείται την αναμόρφωσή 
του, την εγγραφή νέων εσόδωνϊ<αι τη χορήγηση συμπλη¬ 
ρωματικών πιστώσεων. 

κζ. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

κη. Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνται. 

κθ. Τηρεί Αρχείο ετήσιων απολογισμών Εσόδων - Εξό¬ 
δων του Σ.Π. σύμφωνα με τα απολογιστικά στοιχεία που 
συντάσσει το Ταμείο. 

λ. Προγραμματίζει και παρακολουθεί την πορεία των 
Εσόδων - Εξόδων του Προϋπολογισμού και εισηγείται τη 
σωστή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

λα. Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του Προϋπολογισμού. 

λβ. Παρακολουθεί τα εγκεκριμένα δάνεια του Σ.Π. και 
τηρεί πίνακες ετήσιων τοκοχρεωλυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π. 

λγ. Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωμα¬ 
τικών και έκτακτων πιστώσεων. 

λδ. Επιμελείται της ασφάλισης των κινητών και ακινή¬ 
των του Σ.Π. 

λε. Φροντίζει για την υπογραφή των Χρηματικών Ενταλ¬ 
μάτων από τον Πρόεδρο, την καταχώρησή τους στο μηχα¬ 
νογραφικό σύστημα και την αρχειοθ^ηση των ΧΕΠ με τα 
δικαιολογητικά τους. 

λστ. Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

λζ. Ασχολείται με την προμήθεια πόσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητα του προς προμή¬ 
θεια υλικού. 


λη. Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόΜων παραλαβής του 
πάαης φύσης υλικού των έργων και την υπογραφή τους 
από τις αντίστοιχες Επιτροπές παραλαβής, τη φύλαξη του 
υλικού στην αποθήκη του Σ.Π. και την καταχώρησή τους 
στα οικεία βιβλία αποθήκης. 

λθ. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

μ. Εισηγεπαι την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από τα αντί¬ 
στοιχα βιβλία. 

μα. Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας υπηρεσίας. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει στο Γενικό Χημείο του Κράτους για 
έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις. 

μδ. Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
της διακήρυξης με καθορισμό της ημερομηνίας διεξαγω¬ 
γής της δημοπρασίας. 

με. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες, 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων όπως καθορίζεται στις συμβάσεις ή τις 
διακηρύξεις. 

μστ. Παραλαμβάνει τις εγγυητικές επιατολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

μζ. Ελέγχει τους χρηματικούς τίτλους που διαβιβάζονται 
στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

μη. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων έλεγχο των διπλοτύπων εισπρά¬ 
ξεων, παραλαμβάνει τις εισπράξεις κλπ. 

μθ. Εκδίδει τα γραμμάτια εισπράξεων των διαφόρων 
εσόδων. 

V. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

να. Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχωρή- 
οεως κατασχέσεων κλπ. 

νβ. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το οκοπό αυτό βι¬ 
βλία. 

νγ. Τηρεί όλα τα από το νόμο προβλεπόμενα λογιστικά 
βιβλία εσόδων κλπ. 

νδ. Ενεργεί τον έλεγχο των εκδοθέντων και διαβιβαοθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες δια¬ 
τάξεις περί λογιστικού των Δήμων και Κοινοτήτων. 

νε. Τηρεί τα προβλεπόμενα από το νόμο λογιστικά βι¬ 
βλία εξόδων, καταρτίζει τους μηνιαίους και ετήσιους λο¬ 
γαριασμούς της διαχειρίσεως εξόδων, συντάσσει τους 
στατιστικούς πίνακες που υποβάλλονται στις Δημόσιες 
Υπηρεσίες, συγκεντρώνει τα στοιχεία που απαιτούνται για 
τον ετήσιο απολογισμό εξόδων και καταρτίζει τον απολο¬ 
γισμό αυτό. 

νστ. Επιμελείται της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

νζ. Επιμελείται την κοινοποίηαη των ατομικών ή γενικών 
ή ειδικών προσκλήσεων προς τους οφειλέτες, 
νη. Ενεργεί την πίστωση των πληροοσάντων οφειλετών 

στους οικείους χρηματικούς καταλόγους και βεβαιώνει 
την ενέργεια αυα^ στον καθένα από τα οικεία αποσπά¬ 
σματα των καταλόγων. 

νθ. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των υπηρεσιών του Σ.Π. 
και επιβλέπει τη σωστή και αποτελεσματική λειτουργία 
των εγκατεστημένων υπολογιστών στις Υπηρεσίες αυ¬ 
τές. 

ξ. Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά και όσων άλλων 
προέρχονται από διάφορες πηγές πληροφόρησης, με 
αποκλειστική εντολή του Προέδρου. 

ξα. Παρέχει πληροφορίες, πίνακες και ότι στατιστικό 
στοιχείο ήθελε ζητηθεί από τις υπηρεσίες του Σ.Π. και 
μόνο για τις δικές τους ανάγκες. 

ξβ. Παρέχει υπηρεσίες που αφορούν στην αστική και 
δημοτική κατάσταση των πολιτών. 

ξγ. Παρέχει υπηρεσίες που αφορούν στην καθαριό¬ 
τητα. 

ξδ. Παρέχει υπηρεσίες που αφορούν στη διοργάνωση 
πολιτιστικών εκδηλώσεων κλπ. 

ξε. Παρέχει υπηρεσίες που αφορούν στη χορήγηση 
αδειών λειτουργίας καταστημάτων κλπ. 

ξστ. Ακόμα ενημερώνει τους πολίτες για τα δικαιώματά 
τους και τις ενέργειες που απαιτούνται για τη διεκπεραί¬ 
ωση των υποθέσεών τους και τους εφοδιάζει με τα απα¬ 
ραίτητα πληροφοριακά στοιχεία και τα διαθέσιμα έντυπα 
που έχουν θέσει στη διάθεσή του οι Δημόσιες Υπηρεσίες 
και οι ΟΤΑ μέλη του. 

ξζ. Κατευθύνει τους πολίτες στη διεκπεραίωση των 
υποθέσεών τους, και τους συμβουλεύει για την καλλίτερη 
αντιμετώπιση των προβλημάτων τους. 

ξη. Κατευθύνει και οργανώνει την επικοινωνία των πολι¬ 
τών με τις Υπηρεσίες του Σ.Π. 

ξθ. Δέχεται υποδείξεις και προτάσεις για αλλαγές που 
συμβάλλουν στη βελτίωση της λειτουργίας του Σ.Π. και τη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

2. Τμήμα Σχεδιασμού - Προγραμματισμού και της Τε¬ 
χνικής Υποστήριξης. 

Αρμοδιότητες του Τμήματος, είναι η εκπόνηση σχεδίων 
προγραμμάτων και έργων για την κοινωνική και πολιτιστική 
ανάπτυξη της περιοχής καθώς και η μελέτη, εκτέλεση και 
συντήρηση έργων τοπικού επιπέδου. 

Ειδικότερα στις αρμοδιότητές του ανήκουν; 
α. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική, κοινωνική και πολιτι¬ 
στική κατάσταση στην περιοχή. 

β. Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

γ. Η αξιοποίηση των πλουτοπαραγωγικών πόρων της 
διακοινοτικής ή διαδημοτικής σημασίας. 

δ. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

ε. Η μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

στ. Κάθε άλλη σχετική αρμοδιότητα που ήθελε ανατε¬ 
θεί από τους Ο.Τ.Α. μέλη του Σ.Π. 

ζ. Η διατύπωση προτάσεων για την κατάρτιση των μεσο- 
χρόνιων νομαρχιακών αναπτυξιακών προγραμμάτων. 

η. Η κατάρτιση των μεσοχρόνιων και ετήσιων τοπικών 
αναπτυξιακών προγραμμάτων της περιοχής. 

θ. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ενωσης που αφορούν 
στην περιοχή. 


ι. Η υλοποίηση του πολεοδομικού σχεδιασμού στα πλαί¬ 
σια των εγκεκριμένων Ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξικών Μελετών και τήρηση των δε¬ 
δομένων του Κτηματολογίου της Περιοχής τους, όπως 
αυτά προκύπτουν από το συνολικό σχεδιασμό και την ολο¬ 
κληρωμένη διαχείριση του Εθνικού Κτηματολογίου. 

Ομως το Σ.Π. δεν ασκεί τις αρμοδιότητες με στοιχεία 
ζ,η,θ και 1 για την εδαφική περιφέρεια δήμου ή κοινότητας 
με πληθυσμό μεγαλύτερο από 5.^X)0 κατοίκους, εκτός αν 
τις αναθέσει με απόφασή του το συμβούλιο του δήμου ή 
της κοινότητας αυτής. 

Το τμήμα αυτό μπορεί να στελεχωθεί από υπαλλήλους 
διαφόρων ειδικοτήτων με τους τρόπους που ήδη έχουν 
περιγράφει ανωτέρω. 

Γ ενικά καθήκοντα υπαλλήλων 

α) Προϊστάμενος Διευθύνσεως 

Προΐσταται των Τμημάτων και Γ ραφείων που υπάγονται 
στην αρμοδιότητά του. 

Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων της Διεύθυνσής του, την τήρηση των νό¬ 
μων, διαταγμάτων, αποφάσεων κλπ., που αφορούν στο 
Σ.Π. και τους καθοδηγεί κατά την εκτέλεση των υπηρεσια¬ 
κών τους καθηκόντων. 

Κατανέμει την εργασία στους υπαλλήλους της Διεύθυν¬ 
σης ανάλογα με τις συνολικές ανάγκες των Τμημάτων και 
με τη συνεργασία των Προϊσταμένων. 

Μπορεί να απασχολεί οποιονδήποτε από το προσωπικό 
της υπηρεσίας του για την εκτέλεση κάθε άλλης εργασίας 
ανάλογα με τις ανάγκες που παρουσιάζονται σε κάθε 
Τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση, χαρακτηρίζει 
κατανέμει αυτή σύμφωνα με τις αρμοδιότητες των Τμημά- 
των ή Γραφείων που υπάγονται οτη Διεύθυνση και δίνει τις 
αναγκαίες οδηγίες στους προϊσταμένους για τις ενέργειες 
που πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

θεωρεί με τη μονογραφή του και υποβάλλει όλα τα έγ¬ 
γραφα που συντάσσονται από τα Τ μήματα και Γ ραφεία της 
Διεύθυνσης για έγκριση και υπογραφή από τον Πρόεδρο ή 
το νόμιμο αναπληρωτή του καθιστάμενος έτσι συνυπεύ- 
θυνός για τη νομιμότητα της ενέργειας. 

θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Πρόε¬ 
δρο, υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του Σ.Π. 
και αναπτύοσει τις απόψεις του πάνω στα διάφορα υπηρε¬ 
σιακά θέματα. 

Συντάσσει τις ετήσιες εκθέσεις αξιολόγησης για τους 
υπαγόμενους σ’ αυτόν Προϊσταμένους Τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

Β) Προϊστάμενοι Τμημάτων. 

Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που προΐστανται. 

Φροντίζουν για την εφαρμογή των νόμων, διαταγμάτων 

και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλους τους δίνοντας πα¬ 
ράλληλα τις αναγκαίες επεξηγηματικές οδηγίες για την 
εκτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητάς τους, υποβάλ¬ 
λουν δε σ’ αυτούς υπηρεσιακές εκθέσεις και σημειώματα 
για την πορεία του Τμήματος καθώς και των υποθέσεων 
που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργαοία του προσωπικού που υπηρετεί 
στην Υπηρεσία τους. 

Γ) Λοιπό προσωπικό. 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι 
υπάλληλοι, ανεξάρτητα από την εργασιακή τους σχέση, 
εκτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα- 
τευθύνοεις των προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κλπ 
είναι υπεύθυνοι για κάθε αδικαιολόγητη απώλεια, φθορά ή 
καταστροφή, κυρίως όταν αυτή οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχείων 
που προκύπτουν από τα τηρούμενα στην Υπηρεσία βιβλία, 
φακέλους ιάτι άλλα περιστατικά. 

Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 


πλέον αρμοδιότητες μετά από απόφαση του Προέδρου. 

Διάκριση προσωπικού. 

Οι κατηγορίες και οι κλάδοι του προσωπικού που θα 
στελεχώσει το Σ.Π. προβλέπονται στα Π.Δ. 37α/87 και 
Π.Δ. 22/90 και είναι: 

θέσεις Διοικητικού προσωπικού: 

Κατηγορία ΠΕ: 

ΠΕ1 διοικητικός (1) μία θέση. 

Κατηγορία ΤΕ: ΤΕ17 διοικητικός-λογιστικός (1) μία 
θέση. 

Κατηγορία ΔΕ: ΔΕ1 διοικητικός (1) μία θέση. 

ΔΕ14 Ελεγκτών εσόδων - εξόδων ΟΤΑ (1) μία θέση. 

Κατηγορία ΥΕ: ΥΕ1 Κλητήρων-θυρωρών γενικών καθη¬ 
κόντων (1) θέση. 

ΥΕ16 Προσωπικού καθαριότητας (2) δύο θέσεις. 

θέσεις Τεχνικού Προσωπικού: 

Κατηγορία ΠΕ: 

ΠΕ3 Πολιτικών Μηχανικών (1) μία θέση. 

ΠΕ5 Μηχανολόγων μηχανικών, ηλεκτρολόγων μηχανι¬ 
κών, μηχανολόγων-ηλεκτρολόγων μηχανικών (1) μία 
θέση. 

ΠΕ6 Τοπογράφων μηχανικών (1) μία θέση. 

Κατηγορία ΤΕ: 

ΤΕ5 Τεχνολόγων μηχανολόγων μηχανικών (1) μία θέση. 

Κατηγορία ΔΕ: 

ΔΕ29 Οδηγών αυτοκινήτων (2) δύο θέσεις. 

ΔΕ38 Προσωπικού Η/Υ (1) μία θέση. 

Εισαγωγικός και Καταληκτικός βαθμός 

1. Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και δευτεροβάθμιας Εκπαί- 
δευοης ορίζεται ο ^θμός Δ και καταληκτικός ο βαθμός Α. 

2. Εισαγωγικός βαθμά; των υπαλλήλων των κλάδων 
Υποχρεωτικής Εκπαίδευσης ορίζεται ο βαθμός Ε και κα¬ 
ταληκτικός, ο βαθμός Β. 

Τα τυπικά προσόντα διορισμού του παραπάνω προσωπι¬ 
κού ορίζονται τα προβλεπόμενα από το Π.Δ/γμα 37α/87 
και Π.Δ. 22/90. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Συμβουλίου Πε¬ 
ριοχής το ύψος της οποίας δεν μπορεί να προσδιορι¬ 
στεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 21 Αυγούστου 1996 

Με εντολή Ε.Γ.Γ.Π.Θ. 

Ο Αναπλ. Περιφ. Δ/ντής 
ΕΜ. ΑΝΤΙΜΗΣΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


